ОТНОСНО: разрешение за привличане като обвиняем по досъдебно производство на Янко Георгиев Янков, регистриран като кандидат за кмет на община Стара Загора от коалиция „Алтернативата на гражданите“, в изборите за общински съветници и за кметове на 27 октомври 2019 г.
Постъпило е мотивирано искане от Главния прокурор с вх. № МИ-09-40 от 27.10.2019 г. за разрешение за привличане като обвиняем по досъдебно производство по преписка № 20973/2019 г. по описа на Софийска градска прокуратура на Янко Георгиев Янков, ЕГН …, регистриран като кандидат за кмет на община Стара Загора от коалиция „Алтернативата на гражданите“ с решение № 109-МИ от 24.09.2019 г. на ОИК – Стара Загора.
Приложени са: предложение на прокурор от Софийска градска прокуратура по прокурорска преписка № 20973/2019 г. на СГП за мотивирано искане от ЦИК по чл. 160, ал. 1 ИК; копие от решение № 119-МИ от 24.09.2019 г. на ОИК – Стара Загора; заверено копие на постановление за образуване на досъдебно производство по прокурорска преписка № 20973/2019 г. по описа на Софийска градска прокуратура.
ДАВА РАЗРЕШЕНИЕ за привличане като обвиняем по досъдебно производство по преписка № 20973/2019 г. по описа на Софийска градска прокуратура на Янко Георгиев Янков, ЕГН …, регистриран с Решение № 109-МИ от 24.09.2019 г. на ОИК – Стара Загора като кандидат за кмет на община Стара Загора от коалиция „Алтернативата на гражданите“ в изборите за общински съветници и за кметове на 27 октомври 2019 г.
* Публикувано на 27.10.2019 в 15:17 часа